Ir-Regolament tal-Kummissjoni (KEE) Nru 2257/94
tas-16 ta' Settembru 1994
li jistabbilixxi l-istandards tal-kwalità għall-banana
(Test b'relevanza għaż- ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 404/93 tat-13 ta' Frar 1993 dwar l-organizazzjoni komuni tas-suq tal-banana [1], kif l-aħħar emendat bir-Regolament tal-Kummissjoni (KEE) Nru 3518/93 [2], u b'mod partikolari Artikolu 4 tiegħu,
Billi r-Regolament (KEE) Nru 404/93 jagħmel dispożizzjonijiet dwar l-istabbeliment ta' standards komuni ta' kwalità għall-banana friski intiżi għall-konsum, li ma jinkludix plantani; billi l-iskop ta' dawn l-istandards hu li jassigura li s-suq ikun fornut bil-prodotti uniformi u ta' kwalità sodisfaċenti, b'mod partikolari fil-każ ta' banana mkabbrin fil-Komunità, li dwarhom għandhom isiru sforzi ta' titjib fil-kwalita;
Billi, meqjusa l-medda kbira tal-varjetajiet mibjugħa fil-Komunità u l-prassi tal-bejgħ, standards minimi għandhom ikunu stabbiliti għall-banana ħadra li ma tkunx misjura, mingħajr preġudizzju għall-standards introdotti aktar tard applikabbli għal stadju differneti ta' bejgħ; billi l-karatteristiċi ta' banana iebsa u l-mod ta' kif jinbigħu huma tali li m'għandhomx ikunu koperti bl-istandards tal-Komunità;
Billi Stati Membru produtturi tal-banana diġa applikaw standards nazzjonali fit-territorju tagħhom fi stadji differenti tal-bejgħ tal-banana; billi jidher xieraq, fid-dawl tal-għanijiet imfittxa, biex iħallu dawn ir-regoli eżistenti jkomplu japplikaw għall-produzzjoni tagħhom imma biss fl-istadji sussegwenti għall-banana ħodor li m'humiex misjurin, dejjem jekk dawn ir-regoli m'humiex f'konflitt mal-istandards tal-Komunità u ma jimpedixxux iċ-ċirkulazzjoni ħielsa tal-banana fil-Komunità;
Billi għandu jittieħed akkont tal-fatt li, minħabba li fatturi tal-klima jagħmlu l-kondizzjonijiet tal-produzzjoni diffiċli fir-reġjuni tal-Komunità ta' Madejra, l-Ażores, l-Algarve, Kreta u Lakonja, banana hemmhekk ma jiżviluppawx it-tul minimu stabbilit; billi f'dawn il-każi it-tali banana jistgħu xorta jkunu mibjugħa, imma biss fi Klassi II;
Billi il-Kumitat ta' Ġestjoni tal-Banana ma tax opinjoni fil-limitu taż-żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
L-istandards tal-kwalità applikabbli għall-bananas jidħlu taħt il-kodiċi NM ex0803, esklusi l-plantani, banana mqadda u banama intiżi għall-iproċessar, huma stabiliti f'Anness I t'hawnhekk.
Dawn l-istandards għandhom japplikaw għall-banana li joriġinaw minn pajjiżi terzi fl-istadu li jkunu rilaxxati fiċ-ċirkulazzjoni ħielsa, għall-banana li jorġinaw fil-Komunità fl-istadju ta' l-ewwel sbarkar f'port tal-Komunità, u banana fornuti friski lill-konsumatur fir-reġjun tal-produzzjoni fl-istadju li jħallu t-tinda ta' l-ippakjar.
Artikolu 2
L-istandards stabbiliti fl-Artikolu 1 m'għandhomx jaffettwaw l-applikazzjoni, fi stadji aktar tard tal-bejgħ, tar-regoli nazzjonlai liema:
- ma jimpedixxux iċ-ċirkulazzjoni ħielsa tal-banana li joriġinaw minn pajjiżi terzi jew minn reġjuni oħrajn tal-Komunità u jħarsu l-istandards stabbiliti f'dan ir-Regolament,
u
- m'humiex kompatibbli ma' l-istandards stabbiliti f'dan ir-Regolament.
Artikolu 3
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Settembru 1994.